Bevægelsen fra Sted til Sted. 253 



og han nu løfter højre Fods Hæl og samtidig hælder Overkroppen 

 forover, er det øjensynligt at hans Tyngdelinie maa falde udenfor 

 Understøttelsesplanet, han vil falde forover. Vi se da at han hastig 

 bevæger venstre Fod, den som han holdt svævende i Luften, frem 

 og sætter den til Jorden foran Tyngdelinien saa at nu den ene Fod 

 er foran den anden og Tyngdelinien naar Jorden midt imellem de 

 to Fødder. Ligevægten er da genoprettet og Manden har gjort et 

 Skridt. 



Han kan nu blive staaende i denne noget trættende Stilling, 

 men vil han vedblive at gaa, bringer han igen Legemet til at hælde 

 forover, derved kommer paany Tyngdepunktet til at ligge foran 

 Understøttelsesplanet, og naar han er i Færd med at falde, flytter 

 han højre Fod foran venstre saa meget, at det er et nyt Skridt. 

 Og saaledes fremdeles. Gang er altsaa en fortsat Falden fremad 

 der hver Gang bliver standset derved at den bageste Fod flyttes 

 frem og støttes imod Jorden. 



Naar man vil se nærmere paa Tingen gør man bedst i at gaa 

 ud fra det Øjeblik da det første Skridt er gjort; højre Fod rører 

 da endnu ved Jorden og venstre er i Færd med at naa den; for 

 at dette skal kunne ske maa højre Fods Hæl løftes noget, med- 

 mindre det gjorte Skridt er ganske kort. Denne Bevægelse, ved 

 hvilken Legemet bringes forover og noget ud af Ligevægt, udføres 

 derved at Musklerne i Læggen trække sig sammen saa at de kunne 

 føles som haarde fremspringende Muskelmasser« Venstre Fod naar 

 nu Jorden og berører den først med Hælen, ifnæste Øjeblik støtter 

 hele Fodsaalen paa Jorden og samtidig løftes højre Fod helt. 

 Venstre Ben er lidt bøjet i Knæet men rettes nu lige op idet 

 Laarets trehovedede Muskel trækker i Knæskallen; en kort Tid 

 staar venstre Ben nu ganske strakt og næsten lodret. Derved kan 

 højre Ben, som i Øvrigt bøjes ret betydeligt i Knæet, svinge frem 

 uden at røre Jorden og følge Legemets fremadskridende Bevægelse 

 saa at dets Hæl til rette Tid naar Jorden; det andet Skridt er 

 da udført. Saa begynder venstre Ben at udføre samme Række Be- 

 vægelser, Hælen løftes saa Foden kun rører Jorden med Tæerne, 

 Foden slipper Jorden o. s. v. 



